Ca la Mercè és una casa que ha cobert del tot les nostres necessitats. Durant tota la segona setmana d'agost hi hem estat amb una persona de 95 anys i una part de la setmana, a més, amb dos nens de cinc i vuit anys. Tot en un planta, a l'abast, sense barreres, amb molta llum. Net i molt ben equipada, en especial pel que fa als utensilis de la cuina. La veritat és que les fotos que acompanyen la informació són un fidel reflex del que ens hem trobat. I el tracte amb la Mercè, excepcional. Tant la seva acollida com les seves informacions ens han facilitat molt la nostra estada. Sens dubte, un bon lloc per passar-hi uns dies.